Lav et referat af nedenstående tekst:

Tekst:
Den brand, der for fem dage siden brød ud i halmanlægget på Grøngas' biogasanlæg i Vrå, påvirker stadig gasproduktionen. Men der er lys for enden af tunnelen. Det oplyser direktør Allan Olesen. Branden ødelagde flere tekniske dele i det halmanlæg, der bruges til at afbrænde halm, der opvarmer selve gasprocessen. - Vi tilfører energi til processen, for at frigive endnu mere energi, forklarer Allan Olesen om den tekniske proces, der foregår i store lukkede tanke, og som ender med at blive biogas, der pumpes ud til naturgaskunderne og afgasset biomateriale, der ender som gødning på markerne. Bruger egen gas til at lave gas Når Grøngas brænder halmballer af for at lave biogas, er det biomasse, der fra start til slut er involveret i processen. Nu er halmanlægget ude af drift, og derfor har Allan Olesens folk taget to gaskedler i brug i stedet. - Så tager vi gas ind fra naturgasledningerne og brænder det af, for at lave endnu mere gas, forklarer direktøren. Selvom gassen kommer fra det offentlige distributionsnet som "naturgas" er det i praksis anlæggets egen gas, der bliver brugt. - Vi bruger vores egen gas til at lave gas. Så gassen er lidt mindre grøn, end den plejer at være, men det er stadig biogas, vi bruger, forklarer Allan Olesen. Fyrer snart halm af igen I halmanlægget gik branden den 13. januar ud over et transportsystem. Det betyder at man lige nu er ved at reparere ledningsnettet på anlægget ligesom flere motorer er sendt til reparation for at blive vurderet. - Der er ting, vi selv kan ordne og så er der ting, vi skal have hjælp til at vurdere. Og alt efter hvad den vurdering siger, går der et stykke tid før vi er tilbage i den normale produktion med halmanlægget, forklarer Allan Olesen, der er optimist og håber at alt kører igen i løbet af næste uge - uden dog at love noget.

Referat:
Der bliver produceret biogas på livet løs i Vrå efter brand - den er bare en anelse mindre grøn, end den plejer at være.